‘เลอศักดิ์’หมดสิทธินั่งแบงก์ออมสิน
บอร์ดทำพิลึกตั้งคู่ขัดแย้งสรรหายันคัดเลือกโปร่งใสตรวจสอบได้
22 พ.ค. 2555

บอร์ดทำพิลึกตั้งคู่ขัดแย้งสรรหายันคัดเลือกโปร่งใสตรวจสอบได้
แผนสกัดเลอศักดิ์นั่งออมสินบรรลุเป้า “คู่ขัดแย้ง” นั่งประธานสรรหาผู้อำนวยการคนใหม่ ประชุมกำหนดคุณสมบัติ 23 พ.ค.นี้
ธนาคารออมสินได้ออกคำสั่งเฉพาะที่ 227/2555 เรื่อง แต่งตั้งคณะกรรมการสรรหาผู้อำนวยการธนาคารออมสิน โดยระบุว่าเพื่อให้การสรรหาผู้อำนวยการธนาคารออม สินเป็นไปอย่างถูกต้องตามพระราชบัญญัติคุณสมบัติมาตรฐาน สำหรับกรรมการและพนักงานรัฐวิสาหกิจ พ.ศ. 2518 และฉบับแก้ไขเพิ่มเติมจนถึง (ฉบับที่ 6) พ.ศ. 2550 และเพื่อให้การบริหารงานของธนาคารออม สินมีประสิทธิภาพที่ดีต่อเนื่อง ที่ประชุมคณะกรรมการธนาคารออม สินครั้งที่ 5/2555 เมื่อวันที่ 17 เม.ย. 2555 และครั้งที่ 6/2555 เมื่อวันที่ 15 พ.ค. 2555 จึงมีมติเห็นชอบแต่งตั้งคณะกรรมการสรรหาผู้อำนวยการธนาคารออมสินคนใหม่ เพื่อดำเนินกิจการต่อจากนายเลอศักดิ์ จุลเทศ ผู้อำนวยการคนปัจจุบันที่จะหมดวาระในเดือน ก.ค. 2555 นี้
คณะกรรมการสรรหาผู้อำนวยการธนาคารออมสิน ประกอบด้วย นางพรรณี สถาวโรดม ประธานกรรมการที่เป็นคู่ขัดแย้งนายเลอศักดิ์ เป็นประธานกรรมการ กรรม การ 4 คน คือ นายสุธรรม ศิริทิพย์สาคร กรรมการบริหารบริษัท บีทีเอส แอสเสทส์, นายพีรพล ไตรทศาวิทย์, นายชัยธวัช เสาวพันธ์ อาจารย์มหาวิทยาลัยเชียงใหม่ และนายศิโรตม์ สวัสดิ์พาณิชย์ อดีตอธิบดีกรมสรรพากร โดย 3 ใน 5 เป็นคู่ขัดแย้งนายเลอศักดิ์
คณะกรรมการสรรหาฯ จะมีอำนาจหน้าที่ในการกำหนดคุณสมบัติและสรรหาบุคคลที่มีความรู้ ความสามารถและประสบการณ์เหมาะสมที่จะดำรงตำแหน่งผู้อำนวยการธนาคารออมสิน โดยไม่มีคุณลักษณะต้องห้ามตามกฎหมายว่าด้วยคุณสมบัติมาตรฐาน สำหรับกรรมการพนักงานและรัฐวิสาหกิจ ซึ่งจะดำเนินการด้วยความโปร่งใสและสามารถตรวจสอบได้ เพื่อเสนอชื่อต่อคณะกรรมการธนาคารออมสินเพื่อพิจารณาต่อไป 
แหล่งข่าวกรรมการธนาคาร กล่าวว่า หนึ่งในคุณสมบัติที่จะประ กาศนั้นจะมีการกำหนดอายุของผู้สมัครไว้ชัดเจน ซึ่งน่าจะทำให้นายเลอศักดิ์ขาดคุณสมบัติ เนื่องจากมีอายุ 58 ปี เหลือเวลาในการปฏิบัติงานอีก 2 ปี ก็มีอายุครบ 60 ปีบริบูรณ์
“ความขัดแย้งระหว่างประธานกรรมการและผู้อำนวยการธนาคารออมสินในขณะนี้ยากที่จะประสานทั้งสองคน ต่างมีเหตุผลในการปฏิบัติที่แตกต่างกันและมีผู้สนับสนุนที่แข็งแกร่ง ทางออกจึงต้องให้หมดวาระลงเท่านั้น ซึ่งเรื่องนี้บอร์ดหลายคนก็อึดอัดในจุดยืนของแต่ละคน แต่จะไปเอาผิดฝ่ายจัดการคงไม่ได้ที่ทำให้ฐานะทรุดลง” แหล่งข่าวเปิดเผย
นางพรรณี กล่าวถึงผลการดำเนินงานของธนาคารระหว่างเดือน ม.ค.–เม.ย. 2555 ยังอยู่ในระดับที่ดีมีการขยายตัวอย่างต่อเนื่อง เมื่อเทียบกับปีที่ผ่านมา ทั้งด้านกำไรจากการดำเนินงาน โดยในช่วงเดือน ม.ค.–เม.ย. 2555 มีผลกำไรจากการดำเนินงาน 10,985 ล้านบาท คิดเป็น 35% ของเป้าหมายรวมทั้งปี 2555 และสูงกว่าช่วงเวลาเดียวกันของปีก่อน 1,668 ล้านบาท เพิ่มขึ้น 18%